  Анжелика Тихонова корреспондент Удмуртиысь 62 ӵектосъёс Азьмуртлэн грантъёсъя фондэзлэн вожвылъяськоназ вормизы. Соос шаерамы оглом 61 миллион манетлэсь трос коньдон кыскизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Вормисьёс пӧлын удмуртлыкез, удмурт кылэз, лулчеберетэз азинтонэн герӟаськем ӵектосъёс но вань. Кылсярысь, «Удмурт блогеръёслэн школазы», «Бодьинский позумент. Перезагрузка», «УдМульт» ӵектосъёс но мукетъёсыз. Соос быдэн 500 сюрс манет пала утӥзы. Тужгес бадӟым грантъёс басьтӥзы: - «ТАУ – за талант» - ӵектосъёсъя академия. Со ӵектосъёс гожъянэз но нодъян ужез азинтонъя программа, «Образовательный десант ТАУ+» ӵектослэн азинтонэз. Программаез улонэ пыӵатыны 3 миллион 600 сюрс манетлэсь трос коньдон висъязы; - «Парк Дикий» - Удмуртиысь Сьӧлта, Сюмси, Ува но мукет ёросъёсысь 1-11 классын дышетскись пиналъёслы дышетон площадка, отын соос экологи тодон-валанзэс будэтозы. Ӵектослы 2 миллион 3 миллион манет котыр сётӥзы; - Йырвизь висёнъёсын курадӟись адямиослы «Да! Могу!» инклюзивной мастерскойёс – со йырвизь висёнъёсын курадӟись 18 ареслэсь бадӟым муртъёслы уж радъяса адаптация ортчытон. Ӵектос 2 миллион 800 сюрс манетлэсь трос коньдон утӥз. Тодэ вайытом, 2021-тӥ арын Азьмуртлэн грантъёсъя фондэзлэн кыкетӥ конкурсаз Удмуртиысь 230 ӵектосъёс ыстӥзы вал. Туэ понна нырысетӥ конкурсын элькунысь 52 ӵектосъёс 56 миллион котыр манет утӥзы.  Тегъёс: Мерлык Ижкар Удмуртия коньдон Азьмуртлэнгрантъёсъяфондэз грантъёс  